b'\n_START_ARTICLE_\nNordkaptunnelen\n_START_PARAGRAPH_\nNordkaptunnelen (norsk: Nordkapptunnelen) er en vejtunnel der g\xc3\xa5r under Mager\xc3\xb8ysundet fra det norske fastland til Mager\xc3\xb8ya i Finnmark fylke i Norge. Bygning af tunnelen p\xc3\xa5begyndtes i 1995, og da tunnelen \xc3\xa5bnedes for trafik i 1999 var den verdens l\xc3\xa6ngste unders\xc3\xb8iske vejtunnel. I dag er den stadig Europas l\xc3\xa6ngste unders\xc3\xb8iske vejtunnel, med en l\xc3\xa6ngde p\xc3\xa5 6.875 meter, og en dybde p\xc3\xa5 212 meter under havets overflade. F\xc3\xb8r tunnelen blev bygget transporterede en f\xc3\xa6rge al trafik mellem K\xc3\xa5fjord og Honningsv\xc3\xa5g. Tunnelen, som er en betalingsvej, er en del af europavej E69 og er opkaldt efter Nordkap, der udg\xc3\xb8res af Mager\xc3\xb8yas nordligste pynt._NEWLINE_Tunnelen blev f\xc3\xa6rdigbetalt i sommeren 2012 - nu er det ikke en betalingsvej mere.'